Operativsystemer-2010v

Faget Operativsystemer er for klassen 1. ingeniør og går i sin helhet på Plab. Faget handler om operativsystemets oppbygging og virkemåte. Det er altså ikke et kurs i hvordan bruke et operativsystemer. Faget er en blanding av teori og praksis der praksis dreier seg om systemprogrammering i C mot Linux-kjernen.

=**Intro til faget Operativsystemer**=

Felles for alle øktene:

 * 1-2 dager før økta sendes det ut en **påminnelsesmail** om den kommende økta. Denne mailen skal motivere for å være med på økta og inneholder typisk en kort oversikt over temaet, hvor lærestoff om det aktuelle temaet finnes og oppfordring til å se over lærestoffet. Videre sier jeg litt om "hjemmeleksen" og at den må lagres i aktuell mappe i it's learning og at de må være forberedt på at de skal presentere hjemmeleksen.

Tidsplan 7.1.2011:

 * 0830-0845: Kort intro til fag og opplegg
 * 0845-0850: Tidsplanen, dvs denne + litt om spesialopplegg for økta
 * dvs stramt opplegg, alle er aktive etc
 * 0850-0905: Studentaktivitet lage spørsmål
 * Hvilke spørsmål vil du ha svar på når det gjelder operativsystemer (grunnleggende og innledende ting). Lag 3 spørsmål. Det jobbes gruppevis. Organiser etherpad på forhånd med en overskrift for hver gruppe
 * 0905-0935: Studentaktivitet svare på spørsmål
 * Spørsmålene fra en gruppe sendes til annen gruppe 4 nummer høyere (rotate 4) og disse skal nå svare på de stilte spørsmålene (i etherpad)
 * 0935-0945: Læringsutbyttene til denne modulen
 * 0945-1000: Pause
 * 1000-1015: Plenumsaktivitet om spørsmålene
 * 1015-1035: Lærer tar opp sentrale ting om Intro til opsys
 * 1035-1105: Studentaktivitet: Jobbe med utdelte oppgaver (i etherpad)
 * 1105-1120: Gjennomgang av oppgaver
 * 1120-1125: Undersøkelse
 * 1125-1130: "Hjemmelekse"

**Erfaringer:**
> For meg er disse presentasjonene en innledning til de aktuelle temaene. Alle studentene får forberedt seg på egen hånd og de får en presentasjon fra studentgruppe. I tillegg har jeg forberedt det samme tema med 2-4 lysark og prøver å gi temaet den struktur og innsikt som det skal ha i dette faget. Jeg tror læringseffekten blir god ved å gjøre det på denne måten. > Jeg kommuniserer muntlig til studentene om bruken av bloggen og at jeg gjerne vil bruke bilder. Til nå har det bare vært velvillighet. > Blogger finner du på Fagblogg Opsys2011
 * Aktiviteten der **studentene skulle finne fram til spørsmål/tema de gjerne ville ha svar på** i dette faget var bare delvis vellykket. Denne aktiviteten inneholdt tre deler. Det var 1) Studentene finner spørsmålene, 2) Studentene bytter på spørsmålene, 3) Vi diskuterer spørsmålene i plenum. Jeg innså ganske tidlig at de spørsmålene studentene kom fram til her ikke egnet seg for å sende til en annen gruppe for å besvares. Til det var spørsmålene for tunge og for vanskelige. Nå i ettertid var det jo ikke så overraskende at det ble slik. Men første og andre del av denne aktiviteten kommer jeg nok til å prøve igjen. De synes jag var ganske vellykkede. Aktiviteten tvang studentene til å tenke "operativsystemer" og det gjorde de. Ja, noen gikk langt ut over det som dette faget skal behandle. Slike ting fikk vi avklart i plenumsaktiviteten.
 * **Hjemmelekse** synes jeg var vellykket. Her var det snakk om å gjemme unna noen sentrale tema til hjemmelekser. Å gjemme unna var jo ikke noe problem da vi ikke greier å dekke alle viktige tema i løpet av en slik økt. Jeg laget to oppgaver, fordelte disse mellom gruppene (liketall på oppgave til liketall for gruppe etc) med beskjed om at to grupper ble trekt ut til å presentere hjemmeleksen. Kun en person fra gruppen stod for presentasjonen.
 * Videre har jeg også startet en **fagblogg**. Hensikten med denne er å formidle mine inntrykk av økta, hva jeg synes gikk bra/ikke bra for egen del og det samme for studentene. Jeg tror at vi en slik fagblogg er det mulig å etablere koblinger, bygge allianser, skape tillitsforhold til studentene som øker motivasjonen og dermed lærelysten. I tillegg brukes selvsagt bloggen også til kollektiv vurdering av studentenes innsats, men også til å trekke fram enkeltstudenter som bidrar under læringsøkta.

=Installering av Linux=

Tidsplan for 14.1.2011:
Første delen av denne økta fram til pausen er fortsettelse av forrige økt, dvs generelt om operativsystemer.
 * 0830-0900: Presentasjon av hjemmelekser
 * 0900-0910: Flervalgsprøve
 * 0910-0920: Resultat av flervalgsprøve + diskusjon
 * 0920-0930: Nådde vi læringsutbyttene?
 * 0930-0945: Pause
 * 0945-1000: Læringsutbytter for dagens tema
 * 1000-1020: Hva er Linux og hvordan installere Linux?
 * Kort demo av GUI og kommandogrensesnitt + fortelle om de ulike alternative måter å installere Linux på
 * 1020-1130: Installering av Linux på egen laptop

Erfaringer:
=Linuxkommandoer og c-programmering=

Dato: 21.1.2011:
Ingen nye aktiviteter i forhold til de som er brukt tidligere. De aktivitetene som ble brukt er: Presentasjon av læringsutbbytter, presentasjon av hjemmelekse, lærerdemo, praktiske studentaktiviteter med bruk av Linux kommandogrensesnitt, flervalgstest og gjennomgang av denne.

=Prosesser=

Dato: 28.1. og 4.2 2011:
Ny aktivitet denne gang var: **Diskusjonsforum i oppgaveløsning** i stedet for det tradisjonelle opplegget med å løse oppgaver gruppevise i hvert sitt dokument. Nå var det individuell løsning av oppgaver i diskusjonsforum, dvs hver student hadde hvert sitt innlegg i forumet der de svarte på oppgavene. Deretter ble oppgavene gjennomgått av faglærer i plenum samtidig som studentene rettet besvarelsene som var laget i diskusjonsforum. Men det viktige her var at studentene ikke rettet sine egne oppgaver, men i stedet rettet oppgavene til den personen som satt til høyre for seg. Hva oppnådde vi med dette? Jo stor aktivitet med oppgavene. Studentene tok det seriøst siden oppgavene ble løst i full offentlighet (alle studenten hadde tilgang til alt de andre gjorde) og de fikk raskt tilbakemelding på egne prestasjoner.

Ut over dette kjørte jeg de vanlige aktivitetene som er benyttet tidligere.